През 1900 година Рачо Ангелов става военен лекар, участва в Балканските войни и Първата световна война и достига до поста началник на Подофицерското санитарно училище. През 1920 година се уволнява със звание полковник. През 1920 – 1924 година е председател на Българския лекарски съюз (БЛС), а през 1923 година за кратко оглавява Върховния медицински съвет. Като активен комунист, след атентата в църквата „Света Неделя“ през 1925 година за кратко е арестуван, след което е интерниран в Банско.